b'\n_START_ARTICLE_\nRanjeno srce\n_START_SECTION_\nVsebina\n_START_PARAGRAPH_\nGlavni osebi v romanu sta sestri priznanega sr\xc4\x8dnega kirurga v Ljubljani. Starej\xc5\xa1a sestra Nata\xc5\xa1a ne mara mlaj\xc5\xa1e \xc5\xa1tirinajst letne sestre Lijane, saj so ji njeni star\xc5\xa1i od rojstva posve\xc4\x8dali veliko ve\xc4\x8d pozornosti. Prav tako ji zavida, ker je lepa, dolgolasa in pametna. Na specializaciji na kliniki pri njunem o\xc4\x8detu je mlad sr\xc4\x8dni kirurg Armando, katerega o\xc4\x8de ve\xc4\x8dkrat pripelje domov na ve\xc4\x8derjo. Mlaj\xc5\xa1a h\xc4\x8di Lijana se vanj takoj zaljubi, vendar se Armando odlo\xc4\x8di za Nata\xc5\xa1o, ki pa ga velikokrat zavrne. Ko pa ji sestra izpove ljubezen do Armanda naslednji\xc4\x8d takoj sprejme njegovo povabilo na ve\xc4\x8derjo in z njim tudi kmalu zanosi. Po porodu mu ne izkazuje ve\xc4\x8d prave ljubezni, saj ga je sprejela in se poro\xc4\x8dila z njim le iz ma\xc5\xa1\xc4\x8devanja do sestre. Lijanina ljubezen do Armanda ne ugasne vse dokler se ne zbli\xc5\xbea z njegovim bratom Eduardom, medtem ko je na po\xc4\x8ditnicah pri Giordanovih v Riminiju. Pravo ljubezen med Nata\xc5\xa1o in Armandom napo\xc4\x8di \xc5\xa1ele takrat, ko je Nata\xc5\xa1a nadvse ljubosumna na svojo sestro, kadar se le ta pribli\xc5\xbea Armandu. Nata\xc5\xa1a spozna, da ji Armando veliko pomeni, ga sprejme za pravega mo\xc5\xbea, ki ga ljubi do konca svojih dni in mu posve\xc4\x8da veliko ve\xc4\x8d pozornosti kot kadarkoli prej. Zgodba ima veliko zapletov, ki se na koncu vsi sre\xc4\x8dno razpletejo. Ko pri\xc4\x8dne\xc5\xa1 z branjem, kar ne more\xc5\xa1 odnehati, zato priporo\xc4\x8dam branje vsem, ki res radi berejo ljubezenske zgodbe.\n_START_SECTION_\nZbirka\n_START_PARAGRAPH_\nKnjiga Ranjeno srce je zadnji od osmih romanov v zbirki, ki se navezujejo drug na drugega.'